2. ΝΟΜΟΘΕΤ. ΔΙΑΤΑΓΜΑ υπ' αριθ. 1068 της 6/28 Φεβρ. 1942 (ΦΕΚ. Α' 42) Περί καθορισμού προσθέτου πόρου όπερ του Ταμείου Επικουρικής Ασφαλίσεως προσωπικού της Ελληνικής Εταιρείας Υδάτων. Άρθρ.1.-Εις τους, εν άρθρ. 2 του υπ' αριθ. 1740/ 1939 Α. Νόμου "περί συστάσεως Ταμείου Επικουρικής Ασφαλίσεως προσωπικού της Ελληνικής Εταιρείας Υδάτων", καθοριζομένους πόρους του Ταμείου προστίθεται και ποσοστόν μέχρις 1%, οριζόμενον δι' αποφάσεως του Υπουργού της Συγκοινωνίας, επί παντός εκδιδομένου υπό της Εταιρείας Υδάτων λογαριασμού υδροληψίας βαρύνον τον υδρολήπτην. Η είσπραξις του προσθέτου τούτου τέλους άρχεται ένα μήνα από της δημοσιεύσεως του παρόντος, η δι' απόδοσις εις το Ταμείον των εισπραττομένων ποσών ενεργείται κατά δίμηνον. Ο ανωτέρω πόρος περιελήφθη εις το άρθρ. 42 του κατωτέρω καταστατικού. 